દિગમ્બર જૈન સમાજનાં મમતાબેન શાહના જણાવ્યા અનુસાર, સમા-સાવલી રોડ પર આવેલ સન્મતી પાર્ક ખાતે પર્યુષણના મહાપર્વ નિમિત્તે આચાર્ય સન્મતીસાગરજી મહારાજની શિષ્યા ગણીની આર્યીકા શુભમતિ માતાજીની નિશ્રામાં 10 દિવસની શિબિર ચાલી રહી છે. આ શિબિરમાં 93 વર્ષનાં સમૃદ્ધિમતિ માતાજી પણ સંઘ સાથે બિરાજમાન છે. સમૃદ્ધિમતિ માતાજીએ દોઢ મહિના પહેલાં જ નાની દીક્ષા (ક્ષુલ્લિકા)લીધી હતી. જ્યારે 15 સપ્ટેમ્બરના રોજ સવારે મોટી દીક્ષા (આર્યીકા) લીધા બાદ તેમણે તુરંત જ યમ સંલ્લેખના લેવા નિશ્ચય કરી લીધો હતો. હવે સમૃદ્ધિમતિ માતાજીએ આજીવન અન્ન જળનો ત્યાગ કર્યો છે. માતાજીને કોઈ પણ પ્રકારની બીમારી નથી, જ્યારે તેમનું સ્વાસ્થ્ય હાલ સ્થિર છે. માતાજીનાં દર્શન કરવા દિગંબર જૈન સમાજના શ્રદ્ધાળુઓ મોટી સંખ્યામાં સન્મતી પાર્ક ખાતે આવી રહ્યાં છે.